Zaube WILD FOOD FESTIVAL
Pavāru sacensības. Nolikums.
Mērķis. 
Sacensību mērķis - popularizēt dabai draudzīgu domāšanu ēdienu gatavošanā un pavāra prasmes savvaļas produktu pielietošanā ikdienas un svētku ēdienkartēs.
Konkursa norises vieta un laiks
Pavāru sacensības ir Amatas novada “Zaubes savvaļas kulinārā festivāla” būtiska sastāvdaļa. Tās notiek “Zaubes savvaļas kulinārā festivāla” ietvaros 2019. gada 13. jūlijā no plkst. 12.30, pēc pasākuma atklāšanas ceremonijas, līdz plkst. 15.30, kad savu darbu sāk žūrija. Uzvarētāju pasludināšana ap plkst.17.00. 
Dalībnieki
Pavāru sacensībās var piedalīties pavāri no tuvākiem un tālākiem Latvijas un kaimiņvalstu nostūriem. Komandā drīkst būt ne vairāk kā 4(četri) dalībnieki. Dalībniekiem nav obligāti jābūt profesionāļiem, bet tādiem, kuriem ēst gatavošana dara prieku, tas izdodas un ir izpratne par produktu tehnoloģisko pagatavošanu.
Konkursa norise
Šī gada tēma ir "Mežs". Katrs dalībnieks saņems vienādus produktus, vienādā daudzumā. Produktu saraksts ir pielikumā. Ir atļauts izmantot kādu īpašu garšvielu vai piedevu (jānodrošina pašiem). Konkursa dalībniekiem pašiem ir jānodrošina arī darba piederumi (naži, bļodas, dēlīši u.c. ēdiena pagatavošanā nepieciešamās lietas), kā arī trauki, uz kuriem ēdienu pasniegt žūrijai (nepieciešamības gadījumā varam izlīdzēt). 
Ēdiens degustācijai publikai tiks pasniegts uz vienreizējiem traukiem - tos nodrošina pasākuma organizatori. Arī galdi, teltis, grilli, dzeramais ūdens, katli, kur sautēt vai vārīt uz uguns, ogles vai malka un pārtikas produkti būs pieejami pasākuma norises vietā. Katrai komandai būs sava telts un galdi. Gatavosim savvaļā – izmantojot dzīvo uguni, tāpēc elektroiekārtas atstājam mājās. Elektrība nebūs pieejama un nav atļauts izmantot elektroierīces. 
Galvenā ēdiena sastāvdaļa:  meža gaļa - briedis. Jāpagatavo viens ēdiens žūrijai un vismaz 100 (simts) nelielas porcijas degustācijai pasākuma apmeklētājiem. Viss ēdiens jāsagatavo pasākuma laikā. Pavāri drīkst izvēlēties ēdiena pagatavošanas veidu – cep, vāra, sautē, veido auksto galdu u.tml. Beidzot darbu, pavāri žūrijai iesniedz ēdiena nosaukumu, sastāvdaļas.
Visi dalībnieki, beidzot darbu, sakopj savas darbavietas. Būs pieejami atkritumu konteineri.
Žūrija
Ekspertu/žūrijas brigādi  veido atzīti Latvijas pavāri un kafejnīcā vai restorānu biznesā iesaistīti eksperti. Žūrijas vadītājs būs Latvijā pazīstams pavārs Ingmars Ladigs. 
Vērtēšanas kritēriji: 
Vērtēšana notiks piecu punktu skalā.
1. ēdiena garša, aromāts.
2. noformējums.
3. receptes vienkāršība, oriģinalitāte, papildinošo produktu pieejamība.
4.ēdiena pagatavošanas tehnika un darba procesa organizācija (tai skaitā sanitārie apstākļi un atkritumu daudzums). 
Žūrijas komisija ir arī tiesīga vērtēt vai sacensību dalībnieki ievēro šajā nolikumā aprakstītos noteikumus.
Uzvarētāji saņems balvas no pasākuma organizatoriem un atbalstītājiem kā arī ielūgumu uz saviesīgu vakaru festivāla organizatoru teltī.
Pieteikšanās
Interesenti dalībai pavāru sacensībās aicināti pieteikties no šī nolikuma publicēšanas brīža līdz visas vakances būs aizņemtas vai līdz 1 jūlijam, sazinoties ar kontaktpersonu. Pieteikumā būtu nepieciešams uzrādīt vārdus uzvārdus, nodarbošanos, komandas nosaukumu, no kurienes esat atbraukuši, jūsu idejas ko jūs gatavosiet un kāpēc vēlaties piedalīties.
Kontaktpersona: Oskars Freiborns, mob.28449103, e-pasts: oskarsfreiborns@gmail.com
Tiekamies jūlijā! 

Pielikums
Produktu saraksts: 
1.	meža gaļa(briedis)
2.	burkāni 
3.	bietes
4.	kartupeļi
5.	selerijas sakne
6.	garšaugi svaigie
7.	mērces un eļļas
8.	ķiploki
9.	gurķi
10.	tomāti
11.	paprika
12.	kāposti
13.	krēmsiers
14.	majonēze
15.	krējums
16.	sinepes
17.	saldētas ogas
18.	gailenes
19.	ogles 
20.	malka
21.	ūdens
22.	sāls pipari